
TAON XXXII Blg. 12 Disyembre 2002 


EDITORYAL 


Ilantad at labanan ang MLSA! 
Ibagsak ang taksil na rehimeng 
Macapagal-Arroyo! 


alit ang inani ng rehi- 

G meng Macapagal-Arroyo 

nang pirmahan nito ang 

Mutual Logistics Support Agree- 

ment (MLSA) noong Nobyembre 21 sa 

kabila ng mariin at matagal nang pagtutol 

dito ng malawak na hanay ng lipunan. Agad 

itong sinalubong ng matitinding kilos protesta at 
pagbatikos mula sa iba't ibang sektor. 

Di lamang ang rebolusyonaryong kilusan at mga 

militante at progresibong organisasyon ang nagalit 

sa gayong pagpapakatuta at pagtatraydor. 

Mahigpit din ang pagbatikos ng maraming 

katunggali sa reaksyunaryong pulitika. 

Maging mga alyado ni Macapagal-Arroyo 

sa naghaharing koalisyon ay nabastos sa di 

man lamang pagkonsulta at pagpapaalam 

sa kanila tungkol sa pag-apruba sa 

MLSA. Tampok ang magiit at tuluy-tuloy 

na pagtuligsa rito ni Vice President 

Guingona at paglakas ng pagkakaisa sa 

hanay ng mga pwersang kontra sa panghi- 

himasok ng US. 


Inilalathala ng Komite Sentral ng Partido Komunista ng Pilipinas 


Sadyang hindi isinalang sa debate at pag- 
susuri ng mamamayan ang MLSA dahil batid ng 
Malakanyang ang matinding mga pagtutol dito. 
Nagsabwatan ang US at ang rehimeng Macapa- 
gal-Arroyo upang bago ang pirmahan ay 
maipagkait sa mamamayan ang mga kaalaman 
tungkol sa tunay na layunin at nilalaman ng 
kasunduan at implikasyon nito sa kagalingan at 
kaligtasan ng Pilipinas. 

Minadali ang pag-apruba sa MLSA upang 
lubusan nang magamit ang bansa bilang lunsaran, 
pahingahan at transit point ng mga tropa ng US 
sa napipintong gerang agresyon nito laban sa 
Iraq. Balak ding ihanda ang pagbabase sa 
Pilipinas bilang lunsaran ng agresyon at mas 
matinding panghihimasok sa North Korea, 
Indonesia, Malaysia at iba pang bansa sa Asia, 
kailanman kakailanganin. Sa gayon ay masasangkot 
ang Pilipinas sa mga gera ng US at maisasapanganib 
ang buhay at seguridad ng mga mamamayan nito. 


NILALAMAN 


Taon XXXII, Blg. 12, Disyembre, 2002 


1 Editoryal: Ilantad at labanan ang MLSA! 
3 Walang ceasefire sa Kapaskuhan 
4  Matatagumpay na TO ng BHB 


Dadami, dadalas at lalaki ang mga TO--Ka 
Roger 


6 Korapsyon ng rehimeng Macapagal-Arroyo 

8  Nagkukumahog si Macapagal-Arroyo 
10 Pang-aakit ng higit na suporta ng US sa 2004 
11  Pananalanta ng pasistang estado 
13 Krisis pampulitika sa Venezuela 
14 Si Hugo Chavez 
15 Afghanistan: Isang taon ng pananakop 

Ang bangis ng mga tropang US sa Afghanistan 

16 Kapitalistang panunumbalik sa China 
17 Balita 


Ang patraydor na pag-apruba sa MLSA ay tanda di 
lamang ng walang pakundangang pagpapakatuta ng 
rehimeng Macapagal-Arroyo sa amo nitong imperya- 
lismong US. Ito ay pagtraydor din sa mamamayang 
Pilipino, tahasang pagwawalang-bahala sa kanilang 
kapakanan at todo-todong pagkontra sa kilusang 
mapagpalaya. 

Sa harap ng lahat ng ito, kailangang ibayong imu- 
lat ang mamamayan, palakasin at palawakin pa ang 
pag-oorganisa sa kanila, palaparin ang pambansang 
patriyotikong prente at maglunsad ng mga koordinado 
at malawakang pagkilos upang depensahan ang sober- 
anya at pambansang integridad ng Pilipinas at mariing 
tutulan ang nakaambang agresyong militar ng US. Ang 
matitinding protestang bumulwak sa pagkapirma ng 
MLSA ay nagbabadya ng mas malalaki pang pagkilos 
sa hinaharap. 

Gamitin ang lahat ng paraan at anyo ng pagkilos at 
maging mapanlikha sa pagpopropaganda upang 
maipabatid sa mamamayan ang katotohanan sa likod 
ng MLSA, VFA at iba pang katulad na kasunduan. 
Dapat iugnay ang kilusang anti-VFA at anti-MLSA sa 
mas malawak na kilusang anti-imperyalista, kabilang 
ang kilusan laban sa imperyalistang “globalisasyon” at 
iba pang anyo ng pagsasamantalang pang-ekonomya 
ng imperyalismong US sa Pilipinas. Dapat paigtingin 
pang lalo ang kilusan para mapatalsik na ang ubod- 
nang-tuta, mapaniil, bulok at kasuklam-suklam na 
rehimeng Macapagal-Arroyo. W 

Pahayag ni Gregorio "Ka Roger" Rosal 
Tagapagsalita, Partido Komunista ng Pilipinas 
6 Disyembre 2002 


putukan tuwing Pasko upang bigyang-daan ang pagdiriwang ng 


Pina kagawian at pagnanais ng PKP/BHB na magdeklara ng tigil- 


mamamayan at bigyang-tulak ang mga usapang pangkapayapaan, 
ang rehimeng US-Macapagal-Arroyo na mismo ang nag-alis ng puwang 
upang magkaroon ng anumang saysay ang pagdedeklara ng ceasefire 


ngayong Kapaskuhan. 


Pinagpasyahan ng Komite Sen- 
tral ng Partido Komunista ng 
Pilipinas na hindi ito maaaring 
magdeklara ng ceasefire ngayong 
Kapaskuhan. Ito'y dahil sa sobrang 
pagkapapet, anti-mamamayan at 
pasistang galaw ng rehimeng 
Macapagal-Arroyo, laluna nitong 
nagdaang taon. 

Nitong Nobyembre 21, patray- 
dor na inaprubahan ng rehimen ang 
Mutual Logistics Support Agree- 
ment na lubusang lumalapastangan 
sa soberanya at teritoryal na 
integridad ng bansa. Sa pamamagi- 
tan nito at ng Visiting Forces 
Agreement, ginawa na ng rehimen 
na baseng militar ng US ang buong 
Pilipinas para ibayong mapanghi- 
masukan ang paglaban sa rebolu- 
syonaryong kilusan sa Pilipinas at 
magawang lunsaran ang bansa sa 
mga gerang agresyon at panghihi- 
masok ng US sa ibang bansa. 

Alinsunod rin sa utos ng US, 
pinaiigting ng rehimen ang pasis- 
mo, sinasagasaan ang prosesong 
pangkapayapaan at walang-awat na 
tinotodo ang kontra-rebolusyonar- 
yong gera. Pinatitindi nito ang 
paglapastangan sa kapakanan ng 
mamamayan, pandarambong at 
pagpapahirap sa bayan. 

Pasko man o hindi, walang 
lubay ang rehimen sa paninibasib 
nito sa mamamayan at ang pagpa- 
patindi ng all-out war nito laban sa 
rebolusyonaryong kilusan. Bago 
nito'y matagal na nitong isinaisan- 
tabi ang usapang pangkapayapaan. 
Parang sirang-plaka nitong bina- 
bansagang “terorista” ang rebolu- 
syonaryong kilusan at lumilikha ng 
isterya ng “terorismo” upang 
linlangin ang malawak na masa at 
bigyang-matwid ang pagpapatindi 
ng pasistang paninikil sa mga 
karapatang demokratiko at sibil. 


Walang ceasefire sa harap 
ng walang tigil 
na pang-aatake ng rehimeng 
Macapagal-Arroyo 


Mas malala pa, balak ng 
rehimen na gamitin ang darating na 
Kapaskuhan upang lalong pag- 
ibayuhin ang paninira, intriga at 
armadong atake laban sa rebolu- 
syonaryong kilusan. Ang walang 
tigil na pang-aatake ng rehimen ay 
epektibong pumatay sa usapin ng 
ceasefire. 

Walang pasko-pasko kay Maca- 
pagal-Arroyo. Siya na mismo ang 
nagsabing wala itong kainte-interes 
na magkaroon ng seryosong 
ceasefire ngayong Kapaskuhan 
katulad ng nauna nang sinabi ng 
kanyang mga heneral sa AFP at 
PNP. 

Kaakibat nito, inaabisuhan ang 
lahat ng mga yunit ng BHB at ang 
mamamayan, laluna sa mga sona at 
larangang geriyla, na pag-ibayuhin 
ang pagmamatyag at kahandaan. 
Kailangang aktibong magtanggol 
sa sarili at puspusang labanan ang 
anumang pananalakay at panunupil 
ng reaksyunaryong rehimen, mag- 
deklara man o hindi ang AFP at 
PNP ng kanilang huwad na suspen- 
sion of offensive military operati- 
ons (SOMO). [E 


à MATATAGUMPAY NA OPENSIBA NG BAGONG HUKBONG BAYAN 


NASUGATAN sa magkabilang 
M hita si Col. Jovito Palparan, kuman- 
F der ng 204th IBde, sa pananambang ng 
- BHB sa Barangay Villaflor, Puerto Galera, 
Oriental Mindoro noong Nobyembre 24. Naganap ang 
ambus matapos ipangalandakan ni Palparan na nalipol 
na ang BHB sa 90% ng Mindoro. 


PUSAKAL NA KORONEL SUGATAN SA AMBUS SA ORIENTAL MINDORO 


Hindi bababa sa apat na sundalo ang napatay nang 
pasabugan ng landmine ang kanilang trak. Paatras na 
ang mga gerilya nang masugagaan nila ang pansibil- 
yang sasakyan ni Palparan na umiiwas sana sa labanan. 

Si Palparan ay pusakal na berdugo sa Mindoro. 
Responsable siya sa maraming kaso ng pagdukot at 
pagsalbeyds sa isla. 


“DADAMI, DADALAS AT LALAKI ANG MGA TAKTIKAL 
NA OPENSIBA SA 2003”--KA ROGER 


agtipon-tipon ang ilang piling myembro ng 

midya noong Disyembre 7 sa isang sonang 
gerilya sa Kabikulan upang kapanayamin si 
Gregorio “Ka Roger” Rosal, tagapagsalita ng 
Partido Komunista ng Pilipinas. Naging masaya 
ang pagtitipon na kinatampukan ng pagtatalumpati 
ni Ka Roger, pagpaparada ng mga mandirigma ng 
Bagong Hukbong Bayan at pagsasalu-salo ng mga 
kalahok sa isang gabi ng mga pangkulturang 
pagtatanghal. 

Sa kanyang talumpati, mariing binatikos ni Ka 
Roger ang paggamit ng rehimeng US-Macapagal- 
Arroyo ng maruruming taktika laban sa rebolusyo- 
naryong kilusan. Kabilang dito ang ikinakalat 
nitong samu't saring maruruming propaganda at 
ang pagkukumahog nitong maipinta bilang mga 
“terorista” at “kriminal” ang mga rebolusyonaryo. 
Ani Ka Roger, “ito ang pinakamababang klase ng 
propaganda: pambabaluktot sa katotohanan at pag- 
iimbento ng kwento”. 

Binatikos din niya ang todo-todong digma ng 
rehimen na walang ibang binibiktima kundi ang 
mga di armadong sibilyan sa kanayunan. Aniya, 
hindi iilan ang nasuka nang sinabitan ni 
Macapagal-Arroyo ng medalya si Col. Jovito 
Palparan, pusakal na tagalabag ng karapatang-tao 
matapos ito tambangan ng mga Pulang mandirigma 
noong Nobyembre 24 sa isla ng Mindoro. Habang 
tumatagal, “nagiging kamukha na ni GMA ssi 


Marcos, laluna sa usapin ng paglabag sa 
karapatang-tao”. 

Kung tutuusin, ang rehimeng Macapagal- 
Arroyo ang terorista sa Pilipinas dahil wala itong 
pakundangang pumapatay at nambibiktima ng mga 
sibilyan. Bunga ito ng kanyang desperasyong 
manatili sa poder, sa harap ng pabulusok na popu- 
laridad dala ng naglalabasang baho ng mga kaso ng 
korapsyon at anomalya, sobra-sobrang pagpapaka- 
tuta at papalubhang krisis sa ekonomya. 

Tinagurian ni Ka Roger ang imperyalismong 
US bilang “super-terorista” at “si Gloria Macapa- 
gal bilang “numero unong terrorist lover”. 

Ayon kay Ka Roger, hindi maaaring magsaga- 
wa ng mga teroristang aksyon ang rebolusyonar- 
yong kilusan. “Ang pagrerebolusyon ay hindi 
terorismo. Ang terorismo ay taliwas sa pagrerebo- 
lusyon”, dagdag niya. 

Kabaligtaran ng ipinakitang desperasyon ng 
rehimeng Macapagal-Arroyo, mabilis na sumusu- 
long ang rebolusyonaryong kilusan sa kanayunan. 
Ani Ka Roger, “lalong dadami, dadalas at lalaki 
ang mga taktikal na opensiba sa taong 2003”. 

“Lahatang-panig na mas malakas ang Partido 
Komunista ngayon kumpara sa pagsisimula ng 
kilusang pagwawasto noong 1992. Parami nang 
parami ang tumatalikod sa naghaharing sistema at 
yumayakap sa rebolusyonaryong programa ng 
PKP,“ dagdag pa niya. Œ 

KUMPANYA SA LOGGING PINARUSAHAN SA ISABELA 


SINUNOG ng Bagong Hukbong Bayan (BHB) ang di 
bababa sa 20 trak, isang buldoser, isang forklift at 
isang pickup truck sa sawmill ng Philippine Aggre- 
gates Timber Export Company (Pateco) nitong Dis- 
yembre 7 sa Sityo Diden, Barangay Dibulo, Dinapi- 
gue, Isabela. Tinatayang aabot sa P60 milyon ang ha- 
laga ng pinsala. 


MATATAGUMPAY NA OPENSIBA NG BAGONG HUKBONG BAYAN 


operator. 


Bago sinunog ang kagamitan, 
inilayo muna ng mga gerilya ang 
mga drayber at heavy equipment 


Pinarusahan ang Pateco dahil sa pagwasak nito sa 
kapaligiran at hindi pagtalima sa mga patakaran ng 


rebolusyonaryong gubyernong bayan sa pagbubuwis. 


KUMPANYA NG SEMENTO, PAGMIMINA, PINARUSAHAN NG BHB 


SINUNOG ng mga Pulang mandi- 
rigma ang control room ng planta 
ng Goodfound Cement Corpora- 
tion, isang kumpanyang Taiwan- 
ese, sa Barangay Palanog, Cama- 
lig, Albay noong Nobyembre 29. 
Ayon sa Santos Binamera Com- 
mand, prubinsyal na kumand ng 
BHB, parusa ito sa pamiminsala 
ng kumpanya sa kalikasan at sa ka- 
lusugan ng mamamayan sa lugar. 

Ang Goodfound ay isang 
mayor na prodyuser ng semento sa 
silangang bahagi ng Pilipinas. 
Bago pa man maitayo ang pabrika 
noong 1997, mariin nang tinututu- 
lan ng mga Albayano ang opera- 
syon nito. 


Bandang alas-10 ng gabi nang 
pasukin ng mga gerilyang nag- 
panggap na mga sundalo ng AFP 
ang pabrika. Sinamsam nila ang 
pitong shotgun at pitong .38 rebol- 
ber ng mga gwardya. Bago isaga- 
wa ang pagsunog, pinalikas muna 
ng mga gerilya ang mga empleya- 
do ng pabrika tungo sa isang 
kalapit na paaralan. 

Samantala, matagumpay ding 
nadisarmahan ng isang yunit ng 
BHB ang mga gwardya ng isang 
kumpanya ng pagmimina sa 
Agusan del Sur noong Nobyembre 
24. Labindalawang malalakas na 
armas ang nasamsam ng mga 
Pulang mandirigma. 


MATATAGUMPAY NA OPERASYON, INILUNSAD 
SA SARANGANI AT NEGROS 


ISANG sundalo ang napatay at 
isa pa ang nasugatan nang 
ambusin ng BHB ang mga tropa 
ng 11th at 61st IB na nagpapatru- 
lya sa Sityo Bangko-Bangko, Ba- 
rangay Manlocahoc, Sipalay City 
sa Negros Occidental noong Nob- 
yembre 10. 

Anim na ripleng Garand na- 
man ang nakumpiska ng mga 
gerilya mula sa mga kasapi ng 
Civilian Volunteer Organization 
(CVO) sa Barangay Congan, Glan, 
Sarangani noong Nobyembre 8. 
Hindi nakapagpaputok ang mga 
kampanteng elemento ng CVO. 


RHB TINAMBANGAN 
SA PAMPANGA 


APAT na elemento ng bandidong 
Rebolusyonaryong Hukbong Ba- 
yan (RHB) ang napatay nang tam- 
bangan sila ng mga Pulang mandi- 
rigma sa Sta. Ana, Pampanga 
noong Nobyembre 9. Tatlong 
malalakas na armas ang nasamsam 
sa mga bandido. 

Ayon kay Armando Ortillano, 
tagapagsalita ng Palermo Ortañez 
Command ng BHB-Pampanga, 
nagtangkang sumaklolo sa RHB 
ang mga tropa ng 69th IB at 46th 
Military Intelligence Group (MIG) 
subalit maagap na nakaatras ang 
mga Pulang mandirigma. Upang 
pagtakpan ang matagumpay na 
taktikal na opensiba ng BHB, pi- 
nalabas ng 7th ID sa midya na sila 
ang nagsagawa ng ambus. 

Ang naturang ambus ay tugon 
sa panawagan ng masa na parusa- 
han ang RHB dahil sa kanilang 
mga krimen laban sa mamamayan 
sa Gitnang Luzon. Kabilang dito 
ang pamamaslang at harassment 
sa mga inosenteng sibilyan, pa- 
ngungulimbat at pangingikil, at 
pagsira at sapilitang pagpasok sa 
mga bahay ng sibilyan. 


Lumalalang korapsyon 
ng rehimeng Macapagal- 


Arroyo 


korapsyon at anomalyang kinasasangkutan ni Macapagal-Arroyo, 


Ki. kanan at halos araw-araw ang pagsingaw ng mga kaso ng 


ng kanyang asawa at ng matataas na upisyal ng kanyang rehimen. 
Dahil sa saklaw at laki ng mga kaso, hindi na masikmura kahit ng mga 
kaalyado ni Macapagal-Arroyo ang kanyang garapal at lantarang 


oportunismo at kasibaan. 


Dahil dito, nagpahayag ng ma- 
tinding pagkadismaya sa rehimen 
kahit ang Makati Business Club at 
ang World Economic Forum. Maa- 
alalang ang Makati Business Club 
ang isa sa mga organisasyon ng 
mga negosyanteng pangunahing 
sumuporta sa pagkakaluklok ni 
Macapagal-Arroyo sa kapangyari- 
han . Bago ito, tinukoy ng Transpa- 
rency International ang Pilipinas 
bilang ika-11 sa pinakatiwaling 
bansa sa buong mundo. 

Tinatayang umabot sa P190 
bilyon ang kinurakot ng kasaluku- 
yang rehimen noong 2001. Ibinul- 
sa ng mga sindikato ng korapsyon 
na nakabase ngayon sa Malakan- 
yang ang mahigit P95 bilyong 
buwis na naiwasang bayaran ng 
malalaking kumpanya sa pamama- 
gitan ng mga “tax scam”. Tinataya 
namang P21 bilyon ang nakuhang 
kikbak mula sa pagbili ng gubyer- 
no ng mga materyales, serbisyo at 
imprastruktura. Umabot naman sa 
P74 bilyon ang nahuthot (panguna- 
hin ng mag-asawang Arroyo) sa 
mga transaksyon ng gubyerno sa 
mga pribadong korporasyon kaug- 
nay ng malalaking kontrata para sa 
mga “proyektong pangkaunlaran”. 

Nitong huli lamang, habang 
mainit pa ang isyu ng pagkakalan- 
tad sa malakihang katiwalian ng 
Malakanyang sa PIATCO at Presi- 
dent Diosdado Macapagal Bou- 
levard, nalantad na naman ang mas 
malalaki pang katiwalian ng Mala- 
kanyang kaugnay ng pagbibigay sa 
IMPSA ng Caliraya-Botocan- 
Kalayaan Project at pagtatangka ng 
Malakanyang na agawin ang 
Meralco mula sa pamilyang Lopez. 


IMPSA 
Nitong Nobyembre, lubusan 


nang nalantad ang kaso ng panghu- 
huthot ni Justice Sec. Hernando 
Perez at ng Malakanyang sa kon- 
tratang pang-enerhiya ng Industrias 
Metalurgicas Pescarmona Sociedad 
Anonima 

(IMPSA), isang l 
korporasyong BABOY: 
Argentino. Ibi- 

nunyag ito mismo ni (fZ 
Kongresman Mark 4 

Jimenez, dating 

alipures ni 

Estrada, 

na umak- 

tong susing ta- 

gapamagitan ng 


IMPSA at ng bagong luklok na rehi- 
meng Macapagal-Arroyo noong 
Enero 2001. Limang araw pa 
lamang pagkaupo ni Macapagal- 
Arroyo sa poder, paspasang inapru- 
bahan ng rehimen ang maanomal- 
yang kontrata sa pagpapagana sa 
planta ng kuryente sa Caliraya- 
Botocan-Kalayaan, kapalit ng $14 
milyong suhol (P700 milyon) na 
pinaghati-hatian nina Perez, Fin- 
ance Sec. Jose Camacho at Maca- 
pagal-Arroyo. 

Bagamat nakasentro kay Perez 
ang "exposé" ni Jimenez, hindi 
maiwasang "madawit" si Macapa- 
gal-Arroyo lalupa't nalantad ang 
pagkakasangkot ng kanyang mala- 
pit na kaibigan at lihim na operey- 
tor na si Ernest Escaler. Isa si 
Escaler sa mga pangunahing tagali- 
kom ng pondong pang-eleksyon ni 
Macapagal-Arroyo. Noong 1999, 
itinayo niya ang For the Glory of 
Children's Foundation Inc., isang 
prenteng organisasyon para sa 
noo'y bise-presidenteng Macapa- 
gal-Arroyo. Ipinangangalandakan 
ni Escaler na siya ay simpleng 
“pribadong bangkero”. Ngunit ka- 
tulad ni Jimenez, kilala si Escaler 
bilang eksperto sa money launder- 
ing o pagbabangko ng nakaw na 
yaman upang itago ang mga tunay 
na katangian at nagmamay-ari nito. 
Matapos magtangkang isalba ang 
sarili, kumaripas papuntang US si 
Escaler. 

Si Escaler ay tumayong kina- 
tawan ni Maca- 

pagal-Arroyo sa mga lihim na 
negosasyon ng rehimen sa IMPSA. 
Sa kanya rin dumaloy ang suhol na 
nakalagak ngayon sa mga lihim na 
bank account sa labas ng bansa. 
Kung tutuusin, maliit lamang ang 
$2 milyong tinanggap ni Perez 
kumpara sa ibinulsa ni Macapagal- 
Arroyo. Kung kaya gayon na 
lamang ang pagkakandarapa ni 
Macapagal-Arroyo na atakehin si 
Jimenez at labanan ang anumang 
klaseng imbestigasyon sa kaso. 
Upang ilayo ang sarili sa kontro- 
bersya, kaagad niyang iniutos kay 
Perez na magbakasyon bilang 
kalihim ng Department of Justice. 
Pansamantalang humalili bilang 
kalihim si Merceditas Gutierrez, 
matalik na kaibigan ng pamilyang 
Arroyo. 


Meralco 

Nitong Nobyembre rin nabun- 
yag ang panghuhuthot ng rehimen 
sa pamilyang Lopez. Ayon mismo 
kay Camacho, nagsimula ang 
negosasyon sa pagitan ng rehimen 
at ng pamilyang Lopez noon pang 
Oktubre nang matantya ng huli ang 
di paborableng resolusyon sa ligal 
na mga kaso ng Meralco. Naging 
puspusan ang mga lihim na negosa- 
syon ilang araw bago tuluyang 
iutos ng Korte Suprema sa Meralco 
na ibalik sa mga konsyumer nito 
ang P28 bilyong iligal nitong sini- 
ngil sa nakaraang walong taon. Ang 
halagang ito ay halos 40% ng 
tinatayang P71 bilyong kapital ng 
kumpanya. Kung agad na ipatutu- 
pad, buburahin nito ang anumang 
kita ng kumpanya ngayong taon at 
sa susunod pang mga taon. 

Hawak ngayon ni Macapagal- 
Arroyo sa leeg ang pamilyang 
Lopez dahil nasa kamay ng Energy 

Regulatory Commission ang pagta- 
takda kung paano at gaano katagal 
ang pagsasauli ng sobrang singil. 
Upang lalong paluhurin ang pamil- 
yang Lopez, nagbanta ang rehimen 
na aagawin nito ang kontrol sa 
Meralco. 

Ayon pa kay Sen. John Osme- 
ha, hindi lamang ang Meralco ang 
target ng rehimen. Malaki rin ang 
interes nitong makakuha ng kunse- 
syon, kundiman 
kontrol, sa dambu- 
halang korpora- 
syong midya ng 
pamilyang Lopez, 
ang ABS-CBN. 
Upang pwersahin 
ang mga Lopez, 
hindi na naglala- 
bas ng mga pam- 
publiko at pampu- 
litikang patalastas 
sa ABS-CBN ang 
gubyerno mula pa 
noong nakaraang taon. Dulot nito, 
bumagsak nang 12% ang kabuuang 
kita ng istasyon mula sa mga 
patalastas. Interesado si Macapa- 
gal-Arroyo na makuha ang ABS- 
CBN, kabilang na ang The Filipino 
Channel, para sa kanyang kandida- 
tura sa 2004. Sa harap ng pagkaka- 
pasa ng Overseas Absentee Voting 
na magpapahintulot sa mga Pilipi- 
no sa labas ng bansa na bumoto sa 
eleksyon, malaki ang maitutulong 
ng The Filipino Channel, ang ta- 
nging cable channel sa Pilipinas na 
may brodkas sa iba't ibang bansa. 


a desperasyon ni Macapagal- 
Arroyo at ng kanyang mga 
alipures na magkamal ng yaman at 
mag-ipon ng pondo para sa elek- 
syong 2004, lalo lamang nilang 
inilalantad ang kanilang mga sarili 


Hindi malulunod 
kahit ng 
pinakabagong 
pakulong kontra- 
korapsyon ng 


kanyang mga 
propagandista ang 
mga iskandalong 
dala ng mga ito. 


bilang mga tiwaling burukratang 
walang pinagkaiba sa kinamuhiang 
rehimeng Estrada. 

Hindi malulunod kahit ng 
pinakabagong pakulong kontra- 
korapsyon ng kanyang mga propa- 
gandista ang mga iskandalong dala 
ng mga ito. 

Nitong Nobyembre 30, ini- 
anunsyo ni Macapagal-Arroyo ang 
paglusaw sa Philippine Estate Au- 
thority (PEA) at pag- 
papawalambisa sa 
mga kontrata ng gub- 
yerno sa Philippine 
International Air Ter- 
minal Co. (PIATCO). 
Walang niresolba ang 
mga desisyong ito. 
Kung tutuusin, magsi- 
silbi pa ito para mata- 
bunan ang pagkaka- 
sangkot ng kanyang 
pangalan sa mga kon- 
trobersyang bumaba- 
yo sa dalawang organisasyon. Ma- 
tatandaang nabulatlat ang pagkaka- 
sangkot ng mag-asawang Arroyo sa 
sobrang pagpepresyo ng kanilang 
mga alipures sa PEA sa President 
Diosdado Macapagal Boulevard 
noong Oktubre. 

Kasabay noon ang pagkabun- 
yag ng pambabraso ng rehimen, sa 
pamamagitan ni Presidential Advi- 
ser on Strategic Projects Gloria 
Tan-Climaco, sa mga korporasyon 
ng PIATCO na sangkot sa pagtata- 
yo ng Ninoy Aquino International 
Airport (NAIA) Terminal 3. Dahil 
hindi na hawak ng PIATCO ang 
mga kontrata, malaya na si 
Macapagal-Arroyo na ipagkaloob 
ang mga ito sa mas pinapaborang 
kroni o di kaya'y muling makipag- 
negosasyon dito para sa paniba- 
gong suhol. W 


Nagkukumahog si Macapagal-Arroyo 


para sa 2004 


abang umiinit at dumarami ang mga kontrober- 
H sya sa mga kaso ng korapsyon at anomalya ng 

matataas na upisyal ng rehimen, lumiliit nang 
lumiliit ang nalalabing posibilidad na makatatagal pa 
sa pwesto si Macapagal-Arroyo lampas ng 2004. 
Nagkukumahog siya ngayon para habulin ang duma- 
dausdos na pag-asa niyang manalo sa eleksyon. 

Sa pinakahuling mga sarbey, palagiang nalalama- 
ngan ng dalawa o tatlo pang mga potensyal na kandi- 
dato si Macapagal-Arroyo. Dahil dito'y maging ang 
kampo ng napatalsik na presidenteng si Estrada ay 
nagmamalaking dadaigin si Macapagal-Arroyo ng 
kahit sinuman sa kanilang hanay. Kahit sa loob ng 
naghaharing paksyon, hindi buo ang suporta para sa 
kanya. Bukod sa malawak ang pagiging matabang sa 
kanyang pagtakbo, marami rin sa kanyang mga 
kapartido ang interesadong kumandidato sa pagkapre- 
sidente. 

Walang lumilitaw na masasandigang malakas na 
sariling makinaryang pang-eleksyon si 
Macapagal-Arroyo. Ang mga reaksyunar- 
yong partidong sumuporta sa kanyang 
pagkakaluklok sa Malakanyang ay may 
sari-sariling interes at direksyon at walang 
anumang katapatan sa kanya. Ang panguna- 
hin dito, ang LAKAS-NUCD ay kontrolado 
ni dating President Fidel Ramos na lihim na 
tutol sa kanyang kandidatura. Ang tanging 
maaasahan niya ay ang pipitsuging parti- 
dong KAMPI na itinayo ni Jose “Peping” 
Cojuangco--na mas kiling sa Council for 
Philippine Affairs--at pilit na lamang na 
binubuhay para kay Macapagal-Arroyo ng 
kanyang propagandistang si Dante Ang. 

Upang punan ang kakulangang ito, isi- 
nasakay ni Macapagal-Arroyo ang pagpa- 
patuloy ng kanyang pampulitikang ambi- 
syon sa pagmamaniobra sa istrukturang 
burukratiko-militar sa buong bansa. Ipin- 
westo niya sa mga estratehikong pusisyon 
sa burukrasyang sibil ang mga retiradong 

upisyal ng pulisya at militar na napatunayan nang tapat 
sa kanya. Sa tulong ng militar at pulisya, itinayo ng 
kanyang personal na mga propagandista noong 
Nobyembre ang mga Gabay sa Mamamayan Aksyon 
Center (GMA Center). Sa pamamagitan nito, 
napapakinabangan niya ang latag ng lambat-paniktik 
ng AFP at PNP sa mga baryo sa kanayunan laban sa 
rebolusyonaryong kilusan bilang lambat ng suporta at 
makinaryang pangampanya. Kinokoordina mismo ng 
Malakanyang ang paglalatag at aktibidad ng mga 
GMA C enter at ng mga sibilyang ahensya ng gubyerno 
upang magamit ang mga rekurso at burukratikong 
organisasyon sa pagtatayo ng pangmasang makinarya 
ni Macapagal-Arroyo. 

Sinisikap palawakin din ni Macapagal-Arroyo ang 
kanyang base sa loob mismo ng istrukturang militar. 
Pinatataba niya ang matataas na upisyal nito sa pa- 
mamagitan ng panunuhol. Ipinatupad niya ang 
"revolving door policy" o walang katapusang pagriri- 

godon sa pamunuan ng AFP upang 
mapagbigyan at sa gayon makabig 
ang mas maraming upisyal na 
gustong maging hepe nito kahit sa 
maiksing panahon lamang. 

Sa kabilang banda, patuloy 
siyang nagbabantay sa loob ng sari- 
ling kampo para mapigilan ang 
sinumang may malakas na poten- 
syal, nagpapakita na rin ng interes 
na tumakbo sa 
pagkapangulo at 
may panganib 
(para kay Maca- 
pagal-Arroyo) na 
maaaring supor- 
tahan ng US. Gi- 
namit ni Macapa- 
gal-Arroyo ang 
mga kaso at hina- 
ing ng mga em- 
pleyado ng De- 
partment of Edu- 
cation laban sa 
noo'y kalihim 
nitong si Raul 
Roco upang sira- 
an at sipain ito sa 
kanyang gabinete noong Setyem- 
bre. Tuluy-tuloy na nangunguna si 
Roco sa mga sarbey sa pagkapa- 
ngulo ng iba't ibang institusyon. 
Nang mapansin niyang nagpapahi- 
watig at naghahanda si Defense 
Sec. Angelo Reyes para sa sariling 
pampulitikang ambisyon, kaagad 
ring nagmaniobra si Macapagal- 
Arroyo na sagkaan ito. Si Macapa- 
gal-Arroyo mismo ang nagbunyag 
sa P500 milyong anomalyang kina- 
sangkutan ni Reyes sa Department 
of National Defense. Ginagamit ni 
Reyes ang pondo upang magtayo 
ng mga non-government organiza- 
tion (NGO) at institusyong hindi 
nalalayo sa mga prenteng charity 
foundation ni Macapagal-Arroyo. 

Sa lahat, ang 
pangunahing 
inaasahan ni 
Macapagal-Arroyo at 
siyang 
pinakamapagpasya 


sa kalalabasan ng 
mga reaksyunaryong 
eleksyong 
presidensyal sa 
bansa ay ang basbas 
at suporta ng US. 


Samantalang wala pang katiyakang 
itutuloy ni Reyes ang pagtakbo sa 
pagkapangulo sa 2004, nagkakatu- 
lungan pa sila ni Macapagal- 
Arroyo sa gubyerno. Maaari pang 
makuha ni Reyes ang basbas ng US 
bunga ng ibayong panghihina sa 
pulitika ni Macapagal-Arroyo. 

Milyon-milyong dolyar at ilang 
bilyong piso ang inihahabol ng 
mag-asawang 
Mike at Gloria 
Macapagal-Ar- 
royo para sa pag- 
takbo sa 2004. 
Kalakhan nito ay 
kinukuha mula sa 
mga may konse- 
syon at kontrata sa 
lahat ng malala- 
king proyekto ng 
gubyerno--ilan 
lamang sa pinaka- 
malalaki at kon- 
trobersyal. 8 ang 
NAIA 3, ang Pre- 
sident Diosdado 
Macapagal Bou- 
levard at ang Caliraya-Botocan- 
Kalayaan Project--at mga pondo 
ng PAGCOR, Philippine Charity 
Sweepstakes Office at iba pang 
upisinang tuwirang nasa ilalim ng 
Presidente at hindi na inaawdit ng 
Commission on Audit. 

Dahil napipinto na ang pagsa- 
sabatas ng absentee voting (pagbo- 
to ng mga Pilipino na nagtatrabaho 
at naninirahan sa labas ng bansa), 
walang kadeli-delikadesang itinala- 
ga ni Macapagal-Arroyo ang asawa 
niya bilang “espesyal na embaha- 
dor” para sa mga Overseas Filipino 
Workers (OFW). Walang ibang la- 
yunin ito kundi ang maluwag na 
paggamit ni Mike Arroyo ng pondo 
at iba pang rekurso ng gubyerno 


para akitin ang boto ng pitong 
milyong OFW para sa kanyang 
asawa ngayon pa lamang. Kunwa'y 
hindi siya maniningil ng sweldo at 
pamasahe pero sasagutin ng gub- 
yerno ang gastos ng maraming 
kasabay niya at gagamitin niya 
para sa pangangampanya ang mga 
tauhan, rekurso at pondo ng mga 
embahada at iba't ibang ahensya ng 
gubyerno na may kinalaman sa 
mga OFW. 

Pinaghahandaan na rin ng 
Malakanyang ang pagkuha ng ma- 
laking suportang pampinansya 
mula sa malalaking negosyo. Ang 
panibagong bugso ng pagbibigay ni 
Macapagal-Arroyo ng mga pang- 
ekonomyang kunsesyon sa malala- 
king negosyo ay sadyang may ga- 
nitong layunin (Tingnan ang arti- 
kulong “Pang-aakit ng higit na 
suporta ng US at mga kumprador 
sa 2004”). 

Sa lahat, ang pangunahing ina- 
asahan ni Macapagal-Arroyo at 
siyang pinakamapagpasya sa kala- 
labasan ng mga reaksyunaryong 
eleksyong presidensyal sa bansa ay 
ang basbas at suporta ng US. Para 
tiyakin ito, asal-tutang sunud- 
sunuran siya sa bawat dikta ng im- 
peryalismong US, pangunahin na 
sa pagtataguyod ng pandaigdigang 
"gerang kontra-terorismo" ng US at 
pagpapatupad nito sa Pilipinas at sa 
pagtataguyod ng imperyalistang 
“elobalisasyon”. Para lalo pang 
lumaki ang papel niya sa mata ng 
US, ipinipresenta niya ang kanyang 
sarili bilang “kampyon ng kontra- 
terorismo” sa Southeast Asia at pa- 
traydor niyang inaprubahan ang 
MLSA sa kabila ng malawak na 
pagtutol ng mamamayan, ng reak- 
syunaryong oposisyon at maging 
ng kanyang mga kapartido. W 


Mga pagbabago sa gabinete ni Macapagal-Arroyo 


Pang-aakit ng higit na suporta ng US 
at mga kumprador sa 2004 


Disyembre, gumawa ng ilang pagpapalit sa kanyang gabinete si 


N itong huling mga araw ng Nobyembre at unang mga araw ng 


Macapagal-Arroyo. Hindi totoong pagpipino o pagpapahusay 
lamang ang layunin ng mga ito, tulad ng sinasabi niya. 


Mahigpit na naninindigan si 
Macapagal-Arroyo para kay Justice 
Sec. Hernando Perez. Gayunman, 
napilitan ang presidente na pagba- 
kasyunin si Perez nitong Nobyem- 
bre 27 dulot ng matinding akusa- 
syon ni Rep. Mark Jimenez na tu- 
manggap si Perez ng $2 milyong 
(katumbas ng mahigit P100 
milyon) suhol. 

Noong Nobyembre 30, isinu- 
nod ni Macapagal-Arroyo ang pag- 
palit ng ilan pang myembro ng 
kanyang gabinete dulot ng mabigat 
na presyur sa rehimen na pag- 
ibayuhin pa ang pagpapatupad ng 
imperyalistang “globalisasyon” at 
ang pagbibigay ng higit na mga 
kunsesyon sa malalaking dayuhan 
at kumprador na interes. 

Ang pagtanggal kay Heherson 
Alvarez sa Department of Environ- 
ment and Natural Resources (DENR) 
ay pabor na ibinigay ni Macapagal- 
Arroyo sa malalaking negosyong 
karibal ni Alvarez. Kabilang sa 
mga ito ang Paper Industries Cor- 
poration of the Philippines (PICOP), 
ang pinakamalaking kumpanyang 
nagtotroso sa Pilipinas, at ang pa- 
milyang Pichay na kapwa inaasa- 
han ni Macapagal-Arroyo na mag- 
bigay ng suporta sa kanyang kandi- 
datura sa 2004. Ginagamit ng natu- 

rang mga kaaway ni Alvarez ang 
mga kinasangkutang kaso ng ko- 
rapsyon at mga maanomalyang 
kontratang pinasok niya bilang 
kalihim ng DENR. 

Hindi sinang-ayunan ni Alvarez 
ang kagustuhan ng PICOP na 
makakuha ng "presidential war- 
ranty" para tuluy-tuloy na maha- 
wakan ang mga lipas na nitong 
kunsesyon sa Mindanao. Iginiit din 
niyang dapat bayaran ng kumpan- 
ya ang P38 milyong utang na buwis 
sa gubyerno. Hindi rin nagustuhan 
ng PICOP ang panukalang binuo ni 
Alvarez para resolbahin ang gulo 
sa Mt. Diwalwal. 

Kinalaban din ni Alvarez si 
Cavite Rep. Plaridel Abaya dahil sa 
pagkikipagkutsabahan nito sa ma- 
raming patakbuhing kumpanya sa 
pagpapasok nila ng mga kemikal 
na sumisira sa ozone layer. 

Ipinalit kay Alvarez si Elisea 
Gozun, isang assistant secretary ng 
DENR at kilalang konsultant ng 
World Bank at Asian Development 
Bank sa mga usapang pangkapali- 
giran. 

Nakuparan naman si Macapa- 
gal-Arroyo sa pagpapatupad ni da- 
ting Department of Agriculture 
(DA) Sec. Leonardo Montemayor 
ng mga programang maka-“globa- 


lisasyon” na gustong pabonggahin 
ng Malakanyang. Kaya ang iba- 
yong pagtataguyod ng imperyalis- 
tang “globalisasyon” sa agrikultura 
at ng interes ng malalaking dayu- 
hang agribisnes ang lalamnin ng 
programa ng bagong kalihim ng 
DA. 

Ang ipinalit kay Montemayor, 
si Luis Lorenzo Jr., ay isang mala- 
king kumprador---tagapangulo ng 
Del Monte Philippines Inc. (isang 
Amerikanong kumpanyang agribis- 
nes), Lapanday Foods Corp. (may 
negosyo sa eksport ng mga produk- 
tong agrikultural) at marami pang 
iba. Kasapi siya ng World Trade 
Organization (WTO) Advisory at 
ASEAN Free Trade Advisory 
(AFTA). Bilang presidente ng Phi- 
lippine Rice Research Institute, 
pinangunahan niya ang pagpapala- 
ganap ng mga uri ng binhing palay 
na lubos na nakaasa sa mga 
komersyal na pestisidyo. 

Isa ring maasahang propagan- 
dista ni Macapagal-Arroyo si Lo- 
renzo. Noong Agosto, binayaran 
niya ng SI milyon ang Burston & 
Marsteller, isang kumpanya para sa 
pampublikong relasyon, upang 
pabanguhin si Macapagal-Arroyo 
sa US. Nitong huli, buong kasinu- 
ngalingan niyang ipinaghahambog 
na tagumpay ang programa ng 
rehimen para sa pagpapasulpot ng 
isang milyong trabaho gayong isa 
itong napakalaking kapalpakan. W 

Mga paglabag sa karapatang-tao mR 


(Oktubre-Disyembre 2002) 


PANANALANTA NG PASISTANG ESTADO LA 


karapatang-tao ang naitala ng Karapatan mula nang maging presidente 


[ sang libo, limandaan apatnapu't lima (1,545) nang kaso ng paglabag sa 


si Gloria Macapagal-Arroyo. Pitumpung porsyento (70%) ng mga ito 
ay kagagawan ng militar, 13% ng PNP at ang iba pa ay kagagawan ng 
goons, mga vigilante at iba pang grupo. Sumusunod ang pinakahuling 


mga kaso: 


DISYEMBRE 5. Animnapu't 
anim katao ang iligal na 
inaresto at ipiniit ng mga 
pulis at militar sa Sablayan, 
Occidental Mindoro. Inares- 
to sina Andrew Mendoza, 
tagapangulo ng Unyon ng Mangga- 
gawang Bukid sa Occidental Min- 
doro at Pastor Rodel Gregorio, 
prubinsyal na tagapangulo ng 
KARAPATAN habang namamaha- 
gi ng mga polyeto para sa P15 
pagtaas sa presyo ng palay. Sila at 
14 pang myembro ng Anakbayan 
ay pinagbintangang mga myembro 
ng Bagong Hukbong Bayan at ki- 
nasuhan ng sedisyon. 

NOBYEMBRE 22-23. Limang myem- 
bro ng PAMALAKAYA na pawang 
residente ng Puerto Galera, Orien- 
tal Mindoro ang pinatay ng mga 
pinaghihinalaang sundalo, ayon sa 
militanteng grupo ng mga mangi- 
ngisda. Si Oscar Sacdalan, 48, 
taga-Sityo Hulo, Barangay Tabinay 
Maliit ay dinukot ng mga lalaking 
nakabonet at nakaunipormeng mili- 
tar bandang 2:30 ng madaling araw 
sa kanyang bahay noong Nobyem- 
bre 23, dinala sa labas at doon 
pinagbabaril. Pinatay din noong 
araw na iyon si Vedaso Lalong-isip, 
58, ng Barangay Talipanan. 

Noong Nobyembre 22, 
dinukot bandang alas-11 ng 
gabi sina Victor Saducos at 
Arsenio Manalo ng mga lala- 

king nakaunipormeng militar 
at armado ng M14 at M16. 
Hindi pa sila natatagpuan hang- 
gang ngayon at pinaniniwalaang 
patay na. Bago ito, dinukot sa natu- 
ran ding barangay si Anthony Mar- 
tinez, 37, lider ng Nagkakaisang 
Mamamayan ng Puerto Galera. Na- 
tagpuan ang pugot na ulo ni Marti- 
nez sa Barangay Km. 37 at ang 
kanyang katawan sa Barangay 
Villaflor. 


NOBYEMBRE 14. Inilantad ng 4 
Task Force Tapaz (TFT), 
isang fact-finding mission 
na inilunsad noong Oktubre 
7-11 ng KARAPATAN 
Panay, na laganap ang mga 
abusong militar laban sa mga 
tribong Tumandok-Sulodnon sa 
Tapaz, Capiz. Tinukoy ng TFT na 
ang mga kaso ng paglabag sa 
karapatang-tao ay kagagawan ng 
mga tropa ng 12th IB at Division 
Strike Coy ng 3rd ID ng Philippine 
Army. Sinang-ayunan ni Victor 
Tanco, bise gubernador ng Capiz at 
ng Sangguniang Panlalawigan ang 
ulat ng TFT. 


v 
v 
- 


Kabilang sa mga paglabag ang 
pagsira ng mga pananim habang 
naglulunsad ng mga operasyong 
militar, sapilitang rekrutment sa 
Citizens Armed Forces Geographical 
Unit (CAFGU), pagpataw ng cur- 
few, at paggawang detatsment ng 
mga bahay ng masa sa baryo. Parti- 
kular sa Daan Sur, na may mala- 
king konsentrasyon ng militar, ki- 
nakabitan ng mga granada ang mga 
bahay at daanan tuwing gabi, bagay 
na naglalagay sa panganib sa buhay 
ng mga sibilyan. 


OKTUBRE 13 HANGGANG NOBYEM- 
BRE 12. Anim na kaso ng pagdukot 
at panghaharas ng pulis, militar at 
paramilitar sa mga kasapi ng midya 
ang naitala sa panahong ito, ayon 
sa National Union of Journalists in 
the Philippines (NUJP). Ayon pa sa 
NUJP, karamihan dito ay naganap 
sa mga prubinsya--apat sa 
Kabisayaan, isa sa Timog 
Katagalugan at ang isa ay 
nangyari sa isang reporter sa 
Malakanyang. Ang mga di- 
nukot na tagamidya ay sina 
Edmund Sestoso ng DYSR, Duma- 
guete City at Lloyd Wilson Sato ng 
CEGP sa Cebu City. Pinagbantaan 
naman at binugbog ng goons ni 
Bobby Cuenca, isang panginoong 
maylupa, si Carl Vanzales ng Visa- 
yas Daily Courier sa Bacolod City 
at ang crew ng ABS-CBN sa 
Bacolod na sina Joel Saracho at 
Edmund Lasala. Kabilang sa mga 
pinakahuling kaso ang harassment 

Ka PANANALANTA NG PASISTANG ESTADO 


noong Nobyembre 8 kay 


Edu Paringit, isang cameraman 
ng TVNet, lokal na istasyon ng te- 
lebisyon sa Calapan City, Oriental 
Mindoro. Si Paringit ay pinarata- 
ngang myembro ng BHB ni Col. 
Jovito Palparan, kumander ng 
204'ih IBde dahil sa pagko- 


demolisyon ng mga kaba- BN 
hayan sa lunsod. | 
Mas maaga pa nitong 
2002, tatlong mamamaha- 
yag ang pinatay, tatlong iba pa ang 
dinukot at marami pang binantaan 
dahil lamang sa paglalabas ng mga 
ulat laban sa militar at sa rehimeng 
Macapagal-Arroyo. 


NOBYEMBRE 11. Binihag at tinortyur 
ng mga tropa ng 61st IB ang mga 
magsasakang sina Moises Arcade- 
ha, 62, ang kanyang mga anak na 
sina Eddie, Ely at Moreto; at sina 
Marcelito Romano at Demetrio Bi- 
tongga matapos maganap ang isang 
engkwentro sa pagitan ng BHB at 
Philippine Army sa Barangay Man- 
locahoc, Sipalay City. Inakusahan 
ng militar ang mga hinuli na may 
kinalaman sa engkwentrong naga- 
nap. 

Itinali ang mga paa at 
kamay ng mga biktima at 
pilit silang pinaaaming mga 
tagasuporta ng BHB. Pi- 
nagbubugbog sila. Maka- 
ilang ulit na kinulata at hinampas 
ng kahoy si Moises. Hiniwa ng kut- 
silyo ang balikat ni Moreto. Pinaso 
ng pinainit na lata ang katawan 
nila. Pinagsisipa naman ng mga 
abusado sina Eddie at Ely. 

Sapilitan ding ginawang giya 
sina Romano at Bitongga. Sa pag- 

hahanap sa yunit ng BHB, kinalad- 
kad sila sa mabatong sapa at 
makailang ulit na inilubog sa tubig 
ang kanilang mga ulo. Sapilitan 
ding ginawang giya ng mga militar 

ang anak ni Moreto na si 

m= Sammy. 

sti) Hinaras naman ng mga 
> sundalo ang mag-asawang 
K? sina Rodolfo at Gina Bay- 


PA HA losis. Hinalughog ang ta- 


hanan ng isang Moreto 
Paborada. Ayon sa kan- 
ya, pinagpupunit ng mga militar 
ang mahahalaga nilang papeles 
kabilang ang mga birth certificate, 
marriage certificate, diploma 
at mga dokumento ng kan- 
yang kalabaw at motorsiklo. 
Ninakaw pa ng mga sundalo 
ang P500 nakatago sa apara- 
dor ng pamilya. k 
Sa takot na bumalik ang 7 
mga militar, natigil sa pagsasaka 
ang mga biktima at kanilang mga 
pamilya. 


KTA 


F5 

NOBYEMBRE 10. Si Loreto Macala- 
ngan, pastor ng UCCP, ay pinatay 
ng isang pinaghihinalaang sundalo 
habang nagmimisa sa Barangay 
Upper Ticulon, Malita, Davao 
del Sur. Mariing tinututulan 
ni Macalangan ang pagbu- 
buo ng CAFGU sa kanilang 
barangay. 


NOBYEMBRE 8. Winasak ng mga 
pulis at militar ang 32 kabahayan sa 
Bagong Pook, San Vicente South, 
Calapan City pagkatapos ng dala- 
wang bigong pagtatangka noong 
Pebrero at Marso. Natuloy lamang 
ang demolisyon nang tinambakan 
ng pulis, militar, at mga bayarang 


goons ang lugar. May ipinusisyon 
ding mga tangke ng Philippine 
Army malapit sa lugar ng demo- 
lisyon. 


OKTUBRE 20. Pinatay ng limang 
sundalo ng 78th IB si Agustin 
Abile, isang binatilyo, sa Tabue- 
lan, Cebu habang ito'y nag- 
aabang ng sasakyan malapit sa 
detatsment ng militar. Inakusahan 
ng militar si Abile na isang 
“rebeldeng komunista” na nag- 
tangkang mang-agaw ng baril ng 
isang sundalo kaya siya pinatay. 
Pinabulaanan ito ng mga magu- 
lang ni Abile. Anila, imposibleng 
maging myembro ng BHB 


y e tn ang kanilang anak dahil ito 


” ay may kapansanan sa pag- 
iisip. Nagsampa na ng kaso 
v8 ng pagpatay ang mga magu- 

lang ni Abile laban sa militar. 


OKTUBRE 12. Anim katao, kabilang 
ang dalawang coordinator ng 
Bayan Muna (BM), ang hinuli at 
ininteroga ng militar sa Barangay 
San Rafael, Rodriguez, Rizal ha- 
bang sila'y nagpupulong. Ang mga 
hinuli ay sina Mario Bungkaras, 
Virgilio Andrade, Laila Rivera at 
Analisa Elis at mga taga-BM na 
sina Crisaldo Bautista at Ofelia 
Duldulao. Ininteroga sila dahil sa 
diumano'y mga “kontra-gubyer- 
nong aktibidad” nila. Sina Bautista 
at Duldulao ay pinakawalan na 
lamang noong hatinggabi ng Oktu- 
bre 12 habang ang natirang apat pa 
ay pinauwi noong Oktubre 13, ban- 
dang alas-2 nang madaling araw. 
Nagsampa ng kasong iligal na 
detensyon ang mga biktima laban 
sa militar. [EF 

Ang lumulubhang krisis pampulitika 


sa Venezuela 


umantong na sa matinding polarisasyon ang 
H pampulitikang krisis sa Venezuela. Nasa isang 


panig si Hugo Chavez, presidente ng bansa na 
pumupusisyon laban sa mga neoliberal na patakarang 
dikta ng imperyalismong US. Sa kabilang panig 
naman ay ang malalaking negosyante at panginoong 


North Atlantic 


maylupang nakikinabang sa gayong mga patakaran. 


Ginagamit ng mga kalaban ni 
Chavez ang lahat ng rekurso upang 
mapatalsik ang presidente. Mula 
maagang bahagi ng 2002, hindi sila 
naglubay sa pag-oorganisa ng mga 
aksyong protesta laban sa gubyer- 
no. Noong Abril, saglit nilang na- 
patalsik si Chavez sa pamamagitan 
ng isang kudetang suportado ng 
US. Kaagad ring nakabalik sa 
pwesto si Chavez matapos ang 
malawakang mga demonstrasyong 
nagbunsod ng kontra-kudeta. 

Simula noong Oktubre 22, 
inokupa ng mga pwersang anti- 
Chavez, kabilang ang isang pak- 
syon ng mga upisyal militar, ang 
isang plaza sa Caracas, kabisera ng 
bansa. Sinimulan ng oposisyon ang 
isang pangkalahatang welga nitong 
Disyembre 2 at humantong na ito 
sa isang insidente ng karahasan 
nitong Disyembre 6. 

Umiigting ang tunggalian ng 
dalawang panig at laganap ang 
pangambang humantong ito sa gera 
sibil. 


Puno't dulo 

Mula nang mahalal noong 
1998, niyanig ni Chavez ang tradi- 
syunal na pulitika sa Venezuela sa 
pamamagitan ng programang tina- 
gurian niyang “Rebolusyong Bo- 

livarian” na na- Colombia 


ngangakong ba- 
baligtarin ang 
tagibang na dis- 
tribusyon ng 
yaman ng bansa 
(Tingnan ang 
kaugnay na ar- 
tikulo sa pahina 
13). Ang Ve- 
nezuela ang panlimang pinakama- 
laking prodyuser ng petrolyo sa 
daigdig ngunit naghihirap ang 
humigit-kumulang 80% ng mama- 
mayan nito dahil sa imperyalistang 
dominasyon. 

Nagsimulang kumulo ang pam- 
pulitikang salpukan noong Nob- 
yembre 2001 nang magpatibay ang 
kongreso ng Venezuela ng 49 na 
batas na nakatuon laban sa “mala- 
yang pamilihan”, oligarkiya sa eko- 
nomya at korapsyon. Ang naturang 
mga batas ang unang mapag- 
pasyang hakbang ng gubyernong 
Chavez para ipatupad ang mga 
prubisyon ng konstitusyong pinag- 
tibay noong 1999. 

Malawak ang suportang tinata- 
masa ni Chavez laluna mula sa 
mahihirap na mamamayang Vene- 
zuelan dahil sinasalamin ng kan- 
yang paninindigan laban sa imper- 
yalistang globalisasyon ang mala- 


mi 
100 = 


Ang Venezuela ay isa sa mga bansa sa South America na 
nagrebolusyon laban sa kolonyalismong Espanyol sa 
pamumuno ni Simon Bolivar. Lumaya ito mula sa mga 
Espanyol noong 1821. 


wak na sentimyento ng mamama- 
yang lubos na biniktima nito. Ga- 
yunman, ilang seksyon din ng 
mamamayan ang nagpapahayag ng 
diskuntento dulot ng malubhang 
krisis sa ekonomya. Ito ang sinasa- 
mantala ng US at ng bahagi ng 
naghaharing uri na hindi nasisiya- 
han sa kanyang populistang pagpo- 
postura. 


Interes ng US 

Partikular na interes ng US sa 
Venezuela ang pribatisasyon ng 
industriya ng langis sa bansa upang 
mapasok at mahawakan ito ng ma- 
lalaking kumpanyang multinasyu- 
nal ng US. Ang Venezuela ang 
pang-apat na pinakamalaking pi- 
nagkukunan ng US ng imported na 
langis. 

Tumatanggi si Chavez na 
ipailalim sa US ang ekonomya at 
pulitika ng bansa. Kaya naman 

tuluy-tuloy na pinaghahandaan ng US ang pagpapatal- 


ng papet na rehimen at maitransporma ang bansa tungo gong kanyang ipinangako. EB 


sa isang malakolonya. 

Gayunman, bahagyang 
nagtitimpi ang US sa matin- 
ding pagtutol kay Chavez sa 
kasalukuyang kalagayang 
nakatuon ang atensyon nito 
sa balak na pag-atake sa Iraq. 
Taliwas sa interes ng US ang 
pagsiklab ng iba pang kagu- 
luhang makagagambala sa 
suplay ng langis at magpa- 
pataas sa presyo nito. Kagyat 
na nais ng US ang paghupa 
ng pampulitikang tensyon sa 
Venezuela upang maiwasan 
ang muling pagtungo nito sa 
marahas na kumprontasyon. 
Anumang paglubha ng kala- 
gayan dito ay tiyak na maka- 
aapekto sa ekonomya ng US. 

Alinsunod rito, binalaan 
ng US ang magkabilang panig 
na huwag gagawa ng mga 
hakbanging “di-konstitusyu- 
nal”. Tutol umano ito kapwa 
sa “pagpapatalsik sa gubyerno 
at sa pananatili nito sa poder 
sa paraang labag sa konstitu- 
syon”. Sinisikap ng US na 
rendahan ang oposisyon dahil 
tantyado nitong malakas pa 
ang popular na suportang 
tinatamasa ni Chavez. 

Ngunit pansamantala la- 
mang ang pagtitimpi ng US. 
Lalo ngayong mahalaga para 
kay Chavez ang patuloy na 
suporta ng nakararaming ma- 
mamayang Venezuelan na 
siyang tunay na susi sa pana- 
natili at katatagan ng kanyang 
rehimen. Mapanghahawakan 
ni Chavez ang susing ito kung 
paninindigan niya ang kan- 

Si Hugo Chavez at ang kanyang 
“Rebolusyong Bolivarian” 77 


Sı PRESIDENTE HUGO CHAVEZ AY DATING TINYENTE 

koronel sa Venezuelan Army. Una siyang tumampok sa 
internasyunal na balita noong Pebrero 1992 nang 
pamunuan niya ang isang kudeta upang ibagsak ang da- 

ting pangulong si Andres Perez. Narag 

Nabilanggo si Chavez matapos ang bigong kudeta at 
pinalaya rin noong 1994 nang mapatalsik sa pamamagitan ng impeach- 
ment si Perez. 

Noong 1997, binuo ni Chavez ang kanyang partidong Fifth Repub- 
lic Movement. Tumakbo siya sa pagkapangulo noong 1998 at nagtamo 
ng 56% ng mga boto. 

Pinalitan niya ang konstitusyon ng Venezuela at nireorganisa ang 
kongreso at mga hukuman upang konsolidahin ang tinagurian niyang 
"Rebolusyong Bolivarian" noong 1999. Ipinangalan niya ang kanyang 
kilusan kay Simon Bolivar, lider ng rebolusyon sa South America laban 
sa kolonyalismong Espanyol noong ika-19 na siglo. 

Pinakatampok na hakbang ni Chavez bilang pangulo ang pagpapala- 
ki ng badyet para sa mga proyekto laban sa kahirapan. Inilunsad niya 
ang programang Plan Bolivar 2000 kung saan minobilisa niya ang san- 
datahang lakas upang maghatid ng mga serbisyong panlipunan sa 
pinakamahihirap na seksyon ng populasyon. Inorganisa niya ang mga 
komunidad sa mga komiteng tinaguriang "Bolivarian Circles" at 
pinakikilos ang mga ito para sa kanyang programa. 

Matingkad ang burges-nasyunalistang kiling ni Chavez. Mahigpit 
siyang kritiko ng imperyalistang globalisasyon at ng pagsasamantala at 
maluhong pamumuhay ng malalaking negosyante sa Venezuela. Kabi- 
lang sa mga pangunahing tinututulan ng kanyang mga kalaban ang pag- 
papahigpit niya ng kontrol sa Petroleos de Venezuela (PDVSA) sa 
pamamagitan ng pagpapalit sa pamunuan nito. Ang PDVSA, kumpanya 
ng langis na pag-aari ng estado, ang pinagmumulan ng humigit-kumu- 
lang 75% ng kita ng Venezuela mula sa eksport. 

Taliwas naman sa interes ng US, iginigiit ni Chavez ang mahigpit na 
pagtalima ng mga myembro ng Organization of Petroleum Exporting 
Countries sa pagkontrol sa produksyon ng langis. Lalo siyang pinag-ini- 
tan ng US mula noong batikusin niya ang gera nito laban sa Afghanistan 
at ang pang-uupat nito laban sa Iraq. Hindi rin nasisiyahan ang US sa 
pakikipag-ugnayan niya sa Cuba, Iraq, Iran at Libya. W 

yang mga anti-imperyalistang deklarasyon at mapag- 
sik sa kanya sa anumang paraan, upang makapaglagay pasya niyang patutunayan ang panlipunang pagbaba- 


Afghanistan: Isang taon ng pananakop 


Karzai sa Afghanistan. Taliwas ito sa propaganda ng US at United 

Kingdom (UK) na malaya at tahimik na ang Afghanistan matapos 
mapatalsik ng pinagsanib na pwersang Amerikano at British ang Taliban 
noong nakaraang taon. Mula pa noong kasagsagan ng gera ng US sa 
Afghanistan, ang namamayani sa bansa ay karahasan ng mga tropang 
mananakop na nilalabanan sa pamamagitan ng mga armado at di 
armadong pagkilos ng mamamayan. Nitong huli, tumampok ang 
madugong mga demonstrasyon laban sa rehimen ni Prime Minister 
Hamid Karzai at sa mga dayuhang mananakop. Ang Kabul, kabisera 
ng Afghanistan, ang sentro ng mararahas at madudugong kumpronta- 
syon. 


Bee ng matinding krisis pampulitika ang papet na rehimeng 


Ipinamamalas ng kaguluhang 
ito ang malawak na disgusto ng 
mamamayan sa maka-imperyalista 
at kontra-mamamayang gubyerno 
ni Karzai. Pinatatampok din nito 
ang masidhing alitan sa loob ng 
Northern Alliance, ang alyansa ng 


mga warlord at druglord na kina- 
sangkapan ng US upang sakupin 
ang Afghanistan. 

Tampok dito ang pag-usbong 
ng nagsasariling kilusang masa na 
lantarang tumututol sa paghahari 
ng US at ng papet nitong si Karzai. 


Pinag-aalab ang damdaming patri- 
yotiko ng mamamayan dahil sa 
laganap na mga pang-aabuso ng 
dayuhang mananakop. Sa Kabul at 
iba't ibang bahagi ng Afghanistan, 
sumisiklab ang mga protesta laban 
sa pambobomba ng US. Mayroon 
na ring mga demonstrasyon laban 
sa gubyerno sa iba pang bahagi ng 
bansa. 


Ribalang pampulitika 

Habang tumatagal, lalong su- 
misidhi ang alitan ng naghaharing 
paksyong iniluklok ng US. Sa loob 
ng isang taon, dalawang matataas 
na upisyal ng papet na rehimeng 
Karzai ang pinatay. Noong Pebrero 
14, binaril si Transport and Tour- 


Ang bangis ng mga tropang US sa Afghanistan 


arami ang nagrereklamo tungkol sa mga iistraping ng mga helikopter ng 

M US sa mga sibilyan tulad 

halimbawa ng pagmasaker sa 

mga sibilyang dumadalo sa 

isang kasalan sa Uruzgan 
noong Hulyo 1, na ikinamatay 
ng 48 Afghan at ikinasugat ng 
117. Pinawalang-sala ang mga 
sundalong may kagagawan nito. 

Isa pang halimbawa ang malupit 
na pagtrato ng US Special Forces sa 
daan-daang mga bihag na Taliban na 
ikinulong sa mga container van nang 
walang pagkain ni tubig, at walang 
hanging tumatagos kung di sa iilang 
butas lamang. Nangamatay halos lahat 
ng mga bihag habang binabagtas ng 
mga container van ang kalagitnaan 
ng disyerto. W 


abuso ng US Special Forces sa Afghanistan, 
hindi lamang mula sa mga lokal na upisyal 
ng gubyerno kundi pati sa mga humanitarian aid 
worker at mga diplomat mula sa US at Europe. 
Kabilang sa mga abuso ang mga pagmamalabis sa 
mamamayan habang hinahalughog ang mga bahay 
ng mga pinagsususpetsahang simpatisador ng al 
Qaida. Bunga nito, nag-aarmas ang mga sibilyan at 
madalas pumutok ang mga sagupaan sa pagitan 
nila at ng mga pwersang koalisyon. Sa katunayan, 
inaamin ng mga kumander na Amerikano na takot 
silang magpatrulya lampas sa perimetro ng Kabul, 
laluna sa gabi. Sa ngayon, may mga itinalagang 
babaeng upisyal militar upang magrekisa sa mga 
babaeng Afghan na pinaghihinalaang nagpapalusot 
ng mga armas at eksplosibo sa mga gerilya. 
Ang mga nabanggit na mga pang-aabusong 
militar ay bukod pa sa madalas na insidente ng pag- 

ism Minister Abdul Rahman. Noon namang Hulyo 6, 
pinatay si Abdul Qadir, isa sa mga bise presidente ng 
gabineteng Karzai. Makailang beses na ring pinagtang- 
kaan ang buhay ni Karzai. Laganap ang paniniwalang 
pakana ang mga ito ng iba pang paksyon sa loob ng 
Northern Alliance na malaon nang gustong patalsikin 
si Karzai. Dahil sa takot, hiniling ni Karzai sa US na 
bigyan siya ng mga badigard mula sa US Special 
Forces. 

Habang marahas ang hidwaan ng maraming 
paksyong pulitikal, nangangamba naman, laluna ang 
mga kumander ng pwersang US, sa napabalitang 


Ika-16 kongreso ng rebisyunistang PKT 


pagtitipon ng lakas ng mga labi ng pwersang Taliban at 
al Qaida at patriyotikong pwersang gerilya ni Gulbud- 
din Hekmatyar sa may timog na hangganan ng 
Afghanistan at Pakistan. Kontrolado ng mga Pashtun 
(baseng tribo ng Taliban) ang naturang mga lugar. 
Malaon nang tinututulan ng mga Pashtun ang 
pamahalaang Karzai dahil sa ipinapakita at inaasal 
nitong kalupitan at karahasan laban sa kanila. Bagamat 
Pashtun si Karzai, dominado ng mga Tajik, isang mi- 
noryang tribo, ang kanyang gubyerno. Ang Pashtun, na 
siyang mayoryang tribo, ay walang tunay na 
representasyon sa gubyerno. W 


syon ng pribadong negosyo at mga 


Ibayong konsolidasyon 
ng kapitalistang 


panunumbalik 


sa China 


(PKT) nitong Nobyembre 2002 na 


uling ipinakita ng nagdaang ika-16 na kongreso ng rebisyunistang 
M Partido Komunista ng Tsina 


ganap nang nangibabaw dito 
kapitalismo sa China. 


Ang pinakatampok na mga 
resolusyong pinagtibay sa kongreso 
ay pawang nakatuon sa tahasang 
pagpapapasok ng burgesya sa PKT 
hanggang sa pamunuan nito at ang 
pagpapalago at pagpapalaki ng 
papel o bahagi ng pribadong kapital 
at dayuhang pamumuhunan sa 
buhay-ekonomya ng China. 

Taliwas na taliwas sa wastong 
linya ng nagpapatuloy na rebolu- 
syon sa ilalim ng diktadura ng 
proletaryado, idineklara ni Jiang 
Zemin na ang mga kapitalista ay 
mga "katuwang sa pagtatayo ng 
sosyalismong may katangiang 
Tsino". Sa kauna-unahang pagka- 
kataon, dumalo ang malalaking 

ang burgesya at nanumbalik na ang 


kapitalista bilang mga upisyal na 
delegado sa kongreso ng PKT. 

Ang natititira pang mga sosya- 
listang pamana sa China ay lubusan 
nang binabaklas upang bigyang- 
puwang ang tuluyang paglawak ng 
kapitalismo. 

Pinagtibay sa kongreso ang 
mga resolusyong nagpapahintulot 
sa pagpasok ng mga pribadong 
negosyo sa mas maraming sektor 
ng ekonomya, gayundin ang pag- 
aalis sa mga regulasyong pumipigil 
sa paglago nito. Pinagtibay rin nito 
ang pangangailangan ng ibayong 
ligal na proteksyon para sa priba- 
dong pag-aari, gayundin, ang pag- 
bibigay-daan sa pantay na kumpeti- 


empresang "pag-aari ng estado". 

Upang patuloy na palabasing 
"sosyalista" ang China, idineklara 
ng PKT na mananatili ang "domi- 
nanteng papel" ng "sektor ng esta- 
do". Subalit ang katotohana'y patu- 
loy na lumiliit ito sa pamamagitan 
ng pribatisasyon na nagsimula 
noon pang kalagitnaan ng dekada 
1990. Baluktot na idineklara ng 
PKT noon pang 1997 na ang "pag- 
aaring estado ay maaaring matamo 
sa pamamagitan ng mayorya o 
kahit minoryang pag-aari sa mga 
kumpanya, sa halip na isandaang 
porsyentong pag-aari". 

Higit na ipinangingibabaw sa 
PKT ang interes ng burgesya. Ka- 
akibat nito'y tuluyan nang naisai- 
santabi ang kapakanan ng mga 
manggagawa at magsasaka na nga- 
yo'y dumaranas ng papalalang ka- 
hirapan laluna sa malawak na kana- 
yunang, disempleyo, paglawak ng 
agwat sa pagitan ng iilang yumaya- 
mang kapitalista at dumaraming 
maralita, pag-aalis ng pensyon at 
serbisyong panlipunan, pagtaas ng 
presyo ng bilihin, korapsyon, pag- 
laganap ng dekadenteng kultura at 
mga gawi at iba pang kasamaan ng 
kapitalistang sistema. W 

BALITA 


ALOK NI TIGLAO, TINANGGIHAN NINA TIAMZON, AUSTRIA 


TUWIRANG tinanggihan noong 
Nobyembre 13 nina Kasamang 
Benito Tiamzon at Wilma Austria 
ang pakunwaring alok ni Rigoberto 
Tiglao, tagapagsalita ni Macapagal- 
Arroyo, na “mag-usap hinggil sa 
kapayapaan”. 

Idiniin ng mag-asawang lider 
ng Partido Komunista ng Pilipinas 
na ang naturang alok ay “mumura- 
hing pagbatikos sa rebolusyonar- 
yong kilusan at mga pinuno nito, 
pangunahin na kay Kasamang Jose 
Ma. Sison, at pangungutya sa 


aming patuloy at walang alinla- 
ngang komitment sa demokrati- 
kong pakikibaka ng sambayanan.” 


Binalewala nina Kasamang 
Tiamzon at Austria ang kunwa'y 
pagkahabag ni Tiglao sa kanilang 
“matatanda at sakitin na” sa pagsa- 
bing “ang pagiging kapiling ng 
masa sa pakikibaka upang ibagsak 
ang mapang-api at mapagsamanta- 
lang sistema ay nagpapalakas sa 
aming rebolusyonaryong buhay at 
sigla.” 

“Pinakamababa ang pagpapaha- 
laga ngayon ni Tiglao sa kapayapa- 
an man o sa pakikipagkaibigan 
habang dibdiban na niyang katraba- 
ho ang klase nina Blas Ople, 
Angelo Reyes at Roilo Golez sa 
pagpapakulo ng saywar, pagpapa- 


sama sa rebolusyonaryong kilusan, 
pagwasak sa usapang pangkapaya- 
paan at pagpapatindi sa armadong 
kontra-rebolusyong may papala- 
king lantaran at pailalim na tulong 
at interbensyon ng mga pwersang 
US,” dagdag pa ng mag-asawa. 

Nilinaw nina Kasamang Tiam- 
zon at Austria na “seryoso at sinse- 
ro” ang mga pagsisikap ng rebolu- 
syonaryong kilusan na isulong ang 
prosesong pangkapayapaan. Muli 
nilang iginiit na “nararapat lamang 
sumunod sa mga kasunduang nilag- 
daan ng GRP at NDFP simula pa 
noong 1992 hinggil sa kondukta ng 
usapang pangkapayaan.” 


PAGPAPATULOY 
NG USAPANG 
PANGKAPAYAPAAN, 
IGINIIT 


IGINIGIIT ng mga taong simba- 
han at iba pang sektor ang pagba- 
balik sa negosasyong pangkapaya- 
paan ng GRP at NDFP. 

Sa isang pagtitipon ng mga 
tagapagtaguyod ng kapayapaan at 
karapatang-tao sa UP Asian Cen- 
ter noong Nobyembre 20, ipinana- 
wagan ito ni Bishop Julio Laba- 
yen, dating tagapangulo ng Ecu- 
menical Bishops Forum, sa isang 
petisyong pinamagatang “Resume 
Formal Peace Talks Now!”. Ang 
pahayag ay pinirmahan ng iba't 
ibang obispong Protestante at 
Katoliko at ng libu-libong mama- 
mayan. 

Ito rin ang ipinanawagan no- 
ong Nobyembre 14 ng Pampanga 
Mayors” League at ng Bishops and 
Ulama Forum sa Mindanao. 

SAKBAYAN INILUNSAD SA TIMOG KATAGALUGAN 


ISANG tatlong araw na Sakay 
Lakbay ng Mamamayan (Sakba- 
yan) ang inilunsad nitong Disyem- 
bre 8 sa Lucena City para ilantad 
at batikusin ang malawakang pag- 
labag sa karapatang-tao sa Timog 
Katagalugan. Mahigit 300 aktibis- 
ta ang sumama sa Sakbayan. 
Ayon sa Tanggol Karapatan na 
nanguna sa protest caravan, di 
bababa sa 967 kaso ng paglabag sa 
karapatang-tao ang naitala na sa 


Timog Katagalugan mula nang 
maluklok sa poder si Gloria 
Macapagal-Arroyo. Biniktima nito 
ang di bababa sa 1,558 pamilya at 
2,893 indibidwal. Ang pinakabug- 
bog sa mga abusong militar ay ang 
Oriental Mindoro at Quezon. 

Dinala ang protest caravan sa 
mga upisina ng Department of 
National Defense at Commission 
on Human Rights nitong Disyem- 
bre 9. 


MGA MANGGAGAWA NG NAPOCOR, NAGPROTESTA 


NAGLUNSAD ng serye ng mga 
aksyong protesta laban sa ma- 
agang implementasyon ng planong 
pagreistruktura ang mga mangga- 
gawa at empleyado ng NAPOCOR 
simula Disyembre 2. Nilahukan ito 
ng tatlong unyon---NAPOCOR 
Employees and Workers” Union, 
NAPOCOR Employees Consoli- 
dated Union at Executive Associa- 


tion. Tinututulan nila ang planong 
pagsibak sa 3,270 manggagawa sa 
ng ahensya sa darating na Enero. 
Ang planong restructuring ay pa- 
nimulang hakbang tungo sa ganap 
na pribatisasyon ng korporasyon. 

Sinuportahan ng mga mangga- 
gawa sa iba't ibang upisina ng 
NAPOCOR sa buong bansa ang 
mga naturang kilos-protesta. 


17 


BALITA 


MGA MANGGAGAWA NG PHILIPPINE RABBIT, NAGWELGA 


DALAWANG linggong nagwelga ang mga drayber, 
konduktor at iba pang manggagawa ng Philippine 
Rabbit Bus Line mula Oktubre 30 hanggang Nobyem- 
bre 11. 

Binatikos nila ang tahasang paglabag ng kumpanya 
sa kanilang collective bargaining agreement: ang pag- 
tanggi nitong makipag-usap sa kanilang unyon, 


sobrang withholding tax at di pagbabayad ng kanilang 
mga benepisyo. Inireklamo rin nila ang iligal na pagsi- 
pa at pagsuspinde sa mga unyonista. Wala rin sa mini- 
mum ang arawang sahod ng mga drayber ng kumpan- 
ya. Mahigit P200 lamang bawat araw ang natatanggap 
nila gayong kumikita ang kumpanya ng P14,000 kada 
bus araw-araw. 


RAPID DEPLOYMENT FORCE NG AFP, BUBUUIN NG U.S. 


SA layuning pag-ibayuhin ang 
panghihimasok sa kontra-rebolu- 
syonaryong digma sa Pilipinas, 
isang Rapid Deployment Force 
(RDF) ang planong buuin ng US sa 
loob ng AFP. Ang naturang pwersa 
ay oorganisahin, sasanayin at aar- 
masan ng US para labanan ang 


rebolusyonaryong kilusan at ang 
MILF. Gagamitin din umano ang 
pwersa para sa agresyon at panghi- 
himasok ng US sa Asia at iba pang 
dako ng mundo. 

Ang pagbubuo ng RDF, na 
kasalukuyan pang inililihim ng 
rehimen, ay bukod pa sa pagbubuo 


ng mga Light Reaction Company 
(LRC) na binibigyan ng US ng 
pagsasanay sa malapitang kombat 
at isnayping. Dalawang LRC na 
ang sinanay ng US. Nakatakda 
itong magsanay ng dalawa pang 
LRC at 16 na Light Infantry Com- 
pany sa 2003. 


AUSTRALIA, NAG-AASTANG KINATAWAN NG U.S. SA ASIA-PACIFIC 


NAGWALA si John Howard, maka-Kanang prime 
minister ng Australia, bilang reaksyon sa 
teroristang pagbomba sa Bali, Indonesia noong 
Oktubre 12, kung saan halos 200 turista ang 
namatay, na karamiha'y mga Australian. Pinag- 
libayo niya ngayon ang pagpapatupad ng mga 
rasista at mapanupil na patakaran sa mga 
migranteng Indonesian sa Australia. Walang 
pakundangan ang pangrereyd sa kanilang mga 
bahay, pagpapahirap, panghaharas at iba pang 
anyo ng pang-aapi. 

Hindi makuntento rito, nagpapanukala pa si 
Howard na maglunsad ang Australia ng mga 
unilateral na preemptive strike (o pamigil na 
pagbira) laban umano sa mga terorista saanmang 
bansa sa Asia. Aniya'y kailangang baguhin ang 
saligang batas ng United Nations upang 
mapahintulutan ang gayong mga pamigil na bira. 

Ang panukala ni Howard ay mas tahasang pag- 
uulit sa mga sinasabi at aktwal nang ipinatutupad 
ng namumunong imperyalistang si Presidente 

George W. Bush ng US. Kaya naman agad sinang- 
ayunan at sinuhayan pa ni Bush ang pinagsasabi ng 
kanyang tagapagsalita at kinatawan sa Asia- 
Pacific. 

Umalma ang mga bansa sa Southeast Asia sa 
arogante at astang-matong panukala ni Howard. 
Pinakamabagsik ang batikos ni Malaysian Prime 
Minister Mahathir Mohamad. Aniya, kapag may 
namatay sa Malaysia dahil sa kagagawan ng 
Australia, ituturing nila itong isang akto ng 
panggegera at gagawa sila ng aksyon alinsunod sa 
kanilang mga batas para ipagtanggol ang 
soberanya at kasarinlan ng Malaysia. 

Sa harap ng garapal at aroganteng pahayag ni 
Howard, pati si Foreign Affairs Sec. Blas Ople ay 
naobligang pakitang-taong bumatikos sa “makahe- 
gemonyang ambisyon” ng Australia. Subalit 
pabalat-bunga lamang ito dahil ang gayundin 
namang gawain ng US sa Pilipinas ay todo-todong 
itinataguyod niya at ng pinaglilingkuran niyang 
gubyernong Arroyo. 

BALITA 


DEPISIT SA BADYET AT UTANG NG BANSA, MULING LUMOBO; 
EKONOMYA, BAGSAK ANG GRADO 


UMABOT na sa P187 bilyon ang depisit sa badyet 
ng bansa sa katapusan pa lamang ng Oktubre at 
inaasahan pang lalong lolobo sa P223 bilyon sa 
katapusan ng 2002. Mas mataas ito sa unang pag- 
taya ng rehimen na P130 bilyon lamang na depisit 
ngayong taon. 

Ayon kay Finance Sec. Jose Isidro Camacho, 
ang pagbabayad sa utang ng bansa ang pinakamala- 
king dahilan sa pangungutang na siyang nagpapalo- 
bo sa depisit sa badyet. Ayon pa sa kanya, 
nagkaroon ng sarplas ang rehimeng Macapagal- 
Arroyo sa unang taon nito. Lumaki lamang ang 
depisit sa badyet sa katapusan ng 2001 dahil sa pag- 
babayad ng interes ng utang panlabas. Nitong taon, 
P34.8 bilyon ang sarplas sa gastos ng gubyerno 
ngunit umaabot sa mahigit P200 bilyon ang depisit 
sa badyet dahil din sa pagbabayad sa interes. 

Sa kwenta ni Camacho, P2.716 trilyon na ang 
kabuuang utang ng bansa noong Setyembre. Mas 
mataas ito nang 17% kaysa noong nakaraang taon. 
Umabot na sa P1.412 trilyon ang lokal na utang at 


P1.304 trilyon naman ang utang panlabas. Ngunit 
ayon kay Sen. Ralph Recto, sa aktwal ay nasa P3.26 
trilyon na ang pangkabuuang pambansang utang. 
Marapat umanong isama sa kalkulasyon ang P535 
bilyong inutang at mga ginarantiyahang utang ng 
gubyerno para sa mga proyekto ng mga pribadong 
korporasyon sa ilalim ng iskemang build-operate- 
transfer. Upang mabayaran ang interes nito, kina- 
kailangang magpasulpot ang gubyerno ng P411.47 
bilyon sa susunod na taon. Ayon pa kay Recto, 
ibayong sisidhi ang krisis sa pangungutang ng 
bansa, lalupa't mas mababa ang inaasahang 
makukulektang buwis sa 2003. 

Dahil sa lumolobong depisit sa badyet ng bansa, 
bagsak ang ibinigay na grado sa ekonomya ng 
Pilipinas ng Fitch, isang institusyon ng mga 
mamumuhunan na nakabase sa London. Noong 
Oktubre, bagsak ding grado sa ekonomya ang 
ibinigay sa bansa ng Standard and Poor's. Binalaan 
nila ang mga dayuhang korporasyon laban sa 
pamumuhunan sa bansa. 


KASO NG IBALOI LABAN SA CAMP JOHN HAY, ISINAMPA SA U.N. 


NAGSAMPA ng kaso sa United 
Nations (UN) Commission on 
Human Rights nitong Disyembre 5 
ang mga tagapagmana ni Mateo 
Cariño, isang Ibaloi at dating lider 
ng Katipunan sa Kordilyera, para 
bawiin ang 148 ektaryang kaguba- 


Hay forest reservation sa Baguio 
City. 

Naipanalo ni Cariño noong 
1909 ang unang kasong isinampa 
niya laban sa kolonyal na gubyerno 
ng US para bawiin ang lupa subalit 
hindi ipinatupad ang desisyong ito. 
Mas masahol pa, tinayuan ang lupa 


ng isang pahingahan ng mga 
upisyal-militar ng US, ang Camp 
John Hay. 

Nang mapatalsik ang mga base 
at iba pang pasilidad militar ng US 
sa bansa noong 1991, hindi pa rin 
ibinalik ng reaksyunaryong gubyer- 
no ang lupa ng mga Cariño. 


tang bahagi ngayon ng Camp John 

KATATAPOS pa lamang ng tatlong-araw na welgang 
pumaralisa sa Nepal noong Nobyembre 10-12 nang 
muling sumiklab ang mga taktikal na opensiba ng re- 
bolusyonaryong People’s Liberation Army. 

Umabot sa 128 tropa ng gubyerno ang napatay 
nang salakayin ng mga gerilya ang mga istasyon ng 
pulisya sa Gurka at Galanga, sa hilagang-kanluran ng 

MGA ARMADO AT PAMPULITIKANG OPENSIBA, INILUNSAD SA NEPAL 


distritong Jumla noong Nobyembre 15. Muling nagka- 
sagupa ang mga ito noong Nobyembre 23. 

Bago ito, pinatalsik ni Haring Gyanendra ang mga 
nahalal na upisyal sa gubyerno at nagtakda ng 
panibagong eleksyon sa Nobyembre 11. Hindi natuloy 
ang eleksyon dahil sinalubong ito ng tatlong araw na 
welga bilang protesta ng mamamayan. 

BALITA 


MGA MANGGAGAWA SA SOUTH KOREA, PANALO LABAN SA BAGONG PATAKARAN SA PAGGAWA 


BUNGA ng sunud-sunod na pagkilos ng mga mangga- 
gawang Korean, napilitan ang mga mambabatas dito 
na iatras ang kanilang “panukalang reporma sa 
paggawa”, na dikta ng patakarang globalisasyon ng 
WTO. 

Binatikos ng Korean Confederation of Trade 
Unions (KCTU) ang naturang mga “reporma” bilang 
malaking dagok sa mga pamantayan sa paggawa na 


naipagwagi ng kilusang paggawa. Ang KCTU ang 
namuno sa pag-aaklas ng 120,000 manggagawa mula 
sa 166 pagawaan at upisina noong Nobyembre 5-7. 

Ilan sa mga panukalang tinututulan nila ang 
limang-araw na paggawa sa isang linggo at kaakibat na 
pagkakaltas sa sahod. Simula 2004, may balak ding 
ipatupad ang malawakang tanggalan ng mga mangga- 
gawa at empleyado. 


MGA PAGKILOS LABAN 
SA GLOBALISASYON, 
SUMUSULONG 


SA ITALY. Mga 5,000 aktibista ang dumalo sa li- 
mang araw na miting ng European Social Forum sa 
syudad ng Florence noong Nobyembre 5-9. Sa pagta- 
tapos ng pulong, nagmartsa at binatikos nila ang glo- 
balisasyon at panunulsol ng gera ng malalaking kapi- 
talistang bansa. 

SA FRANCE. Unang kumilos ang mga empleyado 
ng gubyerno sa buong bansa noong Nobyembre 25. 
Naglabasan sila at nagdeklara ng pambansang tigil- 
trabaho. Mga 10,000 sa kanila ang nagmartsa patu- 
ngong daungan ng Marseilles. Ipinahayag ng mga 
manggagawa sa koreo, transportasyon, ospital at uti- 
lities ang kanilang pagtutol sa balak na pribatisasyon 
na makaaapekto sa kanilang mga sweldo at pensyon. 
Samantala, nagbarikada ang mga drayber ng trak sa 
mga mayor na kalsada ng bansa. Nakiisa rin dito ang 
50,000 manggagawa ng mga tren. 

Bilang suporta sa welga, tumigil sa pagtatrabaho 
ang mga air traffic controller ng Air France noong 
Nobyembre 26. 

SA UNITED KINGDOM. Naglunsad ng walong araw 
na welga ang mga bumbero mula Nobyembre 25. 
Iginiit nila ang 19% pagtaas sa kanilang sahod at 
tinutulan ang pribatisasyon. 

SA SOUTH KOREA. Nanawagan ng welga noong 
Nobyembre 20 ang mga kasapi ng Korean Financial 
Industry Union laban sa pribatisasyon ng Chohung 
Bank. Bago ito, noong Nobyembre 13 ay nagsagupa- 
an ang 15,000 raliyista at pulis sa Seoul dahil sa bank 
restructuring at pagbibigay-pribilehiyo sa mga 
dayuhang negosyo. 

MGA PROTESTA LABAN 
SA GERANG AGRESYON NG U.S., 
LUMALAWAK 


SA ITALY. Isang araw makaarang aprubahan ng 
United Nations Security Council ang resolusyong 
nag-eendorso sa mga planong mapandigma ng US, 
bumuhos sa mga lansangan ng Florence, Italy ang 
mga demonstrador noong Nobyembre 9. Lumaki ang 
kanilang bilang mula 500,000 tungong isang milyon 
habang nagaganap ang martsa. Ito ang pinakamala- 
king demonstrasyong anti-gera sa Italy. 

SA AUSTRALIA. Mahigit 20,000 ang lumahok sa 
dalawang araw na na mga rali-demonstrasyon noong 
Nobyembre 30 at Disyembre 1 upang tutulan ang 
pagsuporta ng gubyerno rito sa napipintong gera ng 
US at UK sa Iraq. Ang mga kilos protestang ito na 
pinamunuan ng alyansa ng mga lider obrero, aktibista 
at estudyante ay kumalat mula Sydney hanggang sa 
pito pang lunsod - Adelaide, Canberra, Hobart, 
Melbourne, Brisbane, Darwin at Perth. Dinaluhan ito 
ng ilampung libong mga personahe sa pelikula, teatro 
at telebisyon, taong simbahan, maka-Kaliwang puliti- 
ko at iba pang lider sibiko. Sumama rin ang mga lider 
ng mga organisasyong Arabo at Muslim sa mga ko- 
munidad ng Australia. 

Nilagdaan noong Nobyembre 26 ng 318 
mambabatas, grupo at organisasyon ang isang sulat 
na nananawagan kina Presidente George W. Bush at 
kanyang mga alyado na itigil ang planong digmain 
ang Iraq. Kabilang sa 318 lumagda sa sulat ay mga 
lider ng Anglican Church, International Physicians 
for the Prevention of Nuclear War, ang US Peace 
Council at mga environmentalist tulad ng Friends of 
the Earth Australia. 

